( 189 ) 
vivant il ne disposera ne permectra disposer de son evesché de Liège 
par forme de resignacion coadjutorie ne autrement, a nul autre, que a 
Philippe de La marque filz maisné 1 dudit seigneur de Sedan son neveu 
ou autre personnaige son allve ou amv serviteur ou agréable au rov ou 
ses successeurs. Et affîn que apres son trespas ledit evesché ne turnbe es 
mains dun estrangier ou autre qui ne soit serviteur ou agréable au Roy, 
mondit seigneur de Liège prendra desmaintenant serment et promesse 
des cappitaines des places de sondit evesché que apres son trespas ilz ne 
feront ouverture ne délivrance desdites places a autre que audit seigneur 
de Sedan sil estoit lors vivant, sinon es mains de cely ou ceulx qui par 
le Roy catholicque ou ses successeurs et les estats dudit pays de Liège 
par ensemble sera advise et conclu. Item que moyennant les choses 
dessusdites et en accomplissant icelles de la part desdits seigneurs de 
Liège et de Sedan Ledit seigneur Roy catholicque ordonnera octroyera et 
accordera pour eulx et autres cv dessoubz nommez Les provisions et 
traictement cy apres declairez. C’est assavoir a mondit seigneur de Liège 
une pension de six mil livres du pris de quarante gros monnaie de Flan¬ 
dres la livre par an. Dont il sera paye et contente, par les mains du rece¬ 
veur general des finances du Roy. présent et avenir et des deniers de sa 
recepte de demy an en demy par égalés portions, A commencer au 
premier jour de may prochain venant, Et deslorsenavant. Tant et jusques 
a ce quil sera pourveu dun evesche en Espaigne le plustot que faire se 
pourra en valeur de six mil ducaz par an ou au dessus et une ou deux 
abbayes en Brabant en valeur de quatre a cincq mil livres dudit pris de 
xl gros toutes charges déduites, Et si la première desdites abbayes qui 
vacquera, ne revenoit aladite somme, le Roy pourra faire charger lautre 
qui vacquera premiers apres de pension au prouffit dudit seigneur de 
Liège jusques a ladite somme de quatre a cincq mil livres, pourveu tou- 
teffoiz que desincontinent qu’il sera pourveu de lune desdites dignitez. Il 
ne prendra delà en avant que la moictie de ladite pension, Assavoir trois 
mil livres par an, Et quand il aura ledit evesché avec ladite abbaye ou 
abbayes ou pension au pris et valleur que dessus. Ladite pension de six 
mil livres par an cessera entièrement Saulf que le Roy pour demonstrer 
que le service de mondit seigneur de Liège lui aura esté et sera agréable, 
et affin que tousiours il soit et demeure réputé serviteur de la maison lui 
1 Maisné, de rninor nalu. puiné, cadet. 
